Mathisleweiher

f Dr Mathisliweier isch e fascht 2 ha große Moossee im Schwarzwald. Är lyt im Hochschwarzwald zwisch em Fälberg im Weschte un em Ditisee im Oschte uf em Baan vu dr Gmai Hinterzarte uf rund 999 m ü. NN sidweschtli vum Hauptort im Naturschutzbiet Eschegrundmoos. Dr Weier wird vu Weschtsidwescht no Oschtnordoscht vum Zartebach durflosse. Dä Bach het sy Ursprung am Oschthang vu dr Ramsilihechi (1.112 m ü. NN) uf rund 1.055 m ü. NN un nimmt vu rächts us em gschitzte Moos dr Eschegrundmoosbach uf. Bis zum see het er e Lengi vu villicht aim Kiliometer. E chirzere Bach chunnt vu Norde här us em Stuckwald in dr See. Mer chunnt vu Hinterzarten här nume z Fueß zum See. Zwee Wanderwäg, wu im Norde un im Side am See dure gehen, sin iber e Spange verbunde, wu am Oschtstade vum See duregoht. Zäme mit em Mathislihof, dr Mathislimihli un em Mathisliwald ghert dr Weier dr Müller-Fahnenberg-Stiftig vu dr Universitet Friburg. Name Dr Mathisliweier isch noch em Mathislihof gnännt, wu in dr Nechi lyt. Dä Hof het sy Name vum Buur Mathias Rombach, wu dr Hof anne 1736 ibernuu het, wun er d Witrfrau vum Hof ghyrote het. Fueßnote LUBW Amtligi Online-Gwässercharte mit bassendem Uusschnitt un dr do bruchte Layer: Karte von Mathisleweiher und Umgebung Allgmaine Yystiig ohni Voryystellige un Layer: Kartendienste der Landesanstalt für Umwelt, Messungen und Naturschutz Baden-Württemberg (LUBW) Sunschtigi Fueßnote Weblink Charte vum Mathisliweier un dr Gegnig uf: Kartendienste der Landesanstalt für Umwelt, Messungen und Naturschutz Baden-Württemberg (LUBW) Charte vum Mathisliweier un dr Gegnig mit Wander- un Radwäg uf: Geodateviewer vom Landesamt für Geoinformation und Landentwicklig Bade-Würteberg